ການດຶງດູດຜູ້ມີພູມປັນຍາຢູ່ຕ່າງປະເທດເຂົ້າໃນຂົງເຂດພາກລັດ ຍາມໃດກໍ່ໄດ້ຮັບຄວາມເອົາໃຈໃສ່ຈາກພັກ, ລັດ
ທີ່ການພົບປະ, ຜູ້ຕາງໜ້ານັກປັນຍາຊົນຊາວຫວຽດນາມ ອາໄສຢູ່ຕ່າງປະເທດ ແລະຊາວໜຸ່ມ, ນັກສຶກສາຫວຽດນາມ ຢູ່ນິວຢອກ ໄດ້ລາຍງານຕໍ່ທ່ານ ຟ້າມມິງຈິ໊ງ ກ່ຽວກັບສະພາບການດຳລົງຊີວິດ, ເຮັດວຽກ ແລະຮ່ຳຮຽນ; ການເຄື່ອນໄຫວຂອງປະຊາຄົມຊາວຫວຽດນາມ ຢູ່ທີ່ນີ້. ບັນດາຜູ້ແທນ ໃຫ້ຮູ້ວ່າ ປະຊາຄົມຊາວຫວຽດນາມ ຢູ່ນິວຢອກ ຍາມໃດກໍ່ປະຕິບັດໜ້າທີ່ຂອງພົນລະເມືອງໄດ້ເປັນຢ່າງດີ; ຍາມໃດກໍ່ອວ່າຍໜ້າໄປຫາປະເທດຊາດ ແລະເຊື່ອໝັ້ນວ່າປະເທດຈະສືບຕໍ່ພັດທະນາ.
ທ່ານ ຟ້າມມິງຈິ໊ງ ໄດ້ຕອບຄຳຖາມຂອງບັນດາຜູ້ແທນກ່ຽວກັບບັນຫາຄວາມເອົາໃຈໃສ່. ທ່ານ ຟ້າມມິງຈິ໊ງ ໃຫ້ຮູ້ວ່າ ການດຶງດູດຜູ້ມີພູມປັນຍາຢູ່ຕ່າງປະເທດເຂົ້າໃນຂົງເຂດພາກລັດ ຍາມໃດກໍ່ໄດ້ຮັບຄວາມເອົາໃຈໃສ່ຈາກພັກ, ລັດ. ຕາມນັ້ນແລ້ວ, ສ້າງເງື່ອນໄຂ ແລະຮັບປະກັນຜົນປະໂຫຍດທັງດ້ານວັດຖຸ ແລະຈິດໃຈໃຫ້ຜູ້ທີ່ເຮັດວຽກໃນຂົງເຂດພາກລັດເໝາະສົມກັບເງື່ອນໄຂຂອງປະເທດ.
ທ່ານ ຟ້າມມິງຈິ໊ງ ຢັ້ງຢືນວ່າ ຊາວຫວຽດນາມຢູ່ຕ່າງປະເທດ ແມ່ນພາກສ່ວນໜຶ່ງຂອງປະຊາຊົນບັນດາເຜົ່າຫວຽດນາມ; ຍາມໃດກໍ່ສ້າງເງື່ອນໄຂປັບປຸງກຸ່ມກ້ອນມະຫາສາມັກຄີທົ່ວປວງຊົນທັງຊາດ, ເຮັດໃຫ້ພໍ່ແມ່ປະຊາຊົນມີຖານະໝັ້ນຄົງດ້ານກົດໝາຍ, ມີສະຖຽນລະພາບຢູ່ປະເທດປະຈຳຖິ່ນ ແລະປະກອບສ່ວນຕັ້ງໜ້າເຂົ້າໃນກິດຈະການສ້າງສາປະເທດຊາດ.
ສິ້ນສຸດການເຈລະຈາ, ທ່ານ ຟ້າມມິງຈິ໊ງ ສະແດງຄວາມປາດຖະໜາວ່າ ດ້ວຍຊີວິດ, ວຽກເຮັດງານທຳ, ຊາວຫວຽດນາມອາໄສຢູ່ອາເມລິກາ ແຕ່ລະຄົນຈະສືບຕໍ່ຢັ້ງຢືນຄຸນຄ່າຂອງຊາວຫວຽດນາມຢູ່ອາເມລິກາ; ໂຄສະນາຮູບພາບປະເທດ, ຊາວຫວຽດນາມ ແລະສີສັນວັດທະນະທຳຫວຽດນາມ; ສືບຕໍ່ປະກອບສ່ວນໃຫ້ຄອບຄົວ, ໃຫ້ປະເທດຊາດ; ເປັນຂົວຕໍ່, ເພີ່ມພູນຄູນສ້າງໃຫ້ສາຍພົວພັນຫວຽດນາມ-ອາເມລິກາ ບົນຫຼັກການເຄົາລົບ, ຍຸຕິທຳ, ເພື່ອເປົ້າໝາຍສັນຕິພາບ, ຮ່ວມມື ແລະພັດທະນາ.
ຕ້ອງຮັບຮູ້ແຈ້ງກ່ຽວກັບບົດບາດຂອງສະຫະປະຊາຊາດ ແລະບົດບາດຂອງຫວຽດນາມ ກັບສະຫະປະຊາຊາດ
ຕອນເຊົ້າວັນທີ 16 ພຶດສະພາ, ທ່ານ ຟ້າມມິງຈິ໊ງ ນາຍົກລັດຖະມົນຕີຫວຽດນາມ ໄດ້ໄປຢ້ຽມຢາມ ແລະເຮັດວຽກກັບຄະນະຜູ້ຕາງໜ້າຫວຽດນາມ ປະຈຳ ສະຫະປະຊາຊາດຢູ່ນະຄອນນິວຢອກ.
ກ່າວຄຳເຫັນນະທີ່ນີ້, ທ່ານ ຟ້າມມິງຈິ໊ງ ຊີ້ແຈ້ງວ່າ ເພື່ອປະຕິບັດໜ້າທີ່ໃຫ້ເປັນຢ່າງດີ, ພະນັກງານ, ພາລະກອນບັນດາອົງການຜູ້ຕາງໜ້າຫວຽດນາມ ຕ້ອງກໍາແໜ້ນ ແລະຫັນແນວທາງການຕ່າງປະເທດເອກະລາດ, ເປັນເຈົ້າຕົນເອງໃຫ້ລະອຽດ, ເພື່ອສັນຕິພາບ, ມິດຕະພາບ, ຮ່ວມມື ແລະພັດທະນາ, ຫັນການພົວພັນຕ່າງປະເທດເປັນຫຼາຍຮູບຫຼາຍແບບ ແລະຫຼາຍຝ່າຍ; ເປັນເພື່ອນມິດທີ່ດີ, ເປັນຄູ່ຮ່ວມມືທີ່ໄວ້ເນື້ອເຊື່ອໃຈ ແລະເປັນສະມາຊິກທີ່ຕັ້ງໜ້າ, ມີຄວາມຮັບຜິດຊອບໃນປະຊາຄົມສາກົນ; ກໍ່ສ້າງພື້ນຖານເສດຖະກິດເອກະລາດ, ເປັນເຈົ້າຕົນເອງ, ຕິດພັນກັບຄວາມເປັນເຈົ້າການ, ຕັ້ງໜ້າເຊື່ອມໂຍງເຂົ້າກັບສາກົນຢ່າງເລິກເຊິ່ງກວ້າງຂວາງ, ແທດຈິງ ແລະມີປະສິດທິຜົນ; ຢັ້ງຢືນຄຸນນະທາດ, ກຳລັງຄວາມສາມາດ, ພູມປັນຍາຫວຽດນາມໃນການແກ້ໄຂບັນຫາສອງຝ່າຍ ແລະຫຼາຍຝ່າຍຢ່າງບໍ່ຢຸດຢັ້ງ, ດ້ວຍທິດນຳວ່າ “ຈິງໃຈ, ໄວ້ເນື້ອເຊື່ອໃຈ, ມີຄວາມຮັບຜິດຊອບ”.
ທ່ານ ຟ້າມມິງຈິ໊ງ ກໍ່ຕັກເຕືອນກ່ຽວກັບເລື່ອງເພີ່ມທະວີການຄົ້ນຄວ້າຍຸດທະສາດ, ເອົາໃຈໃສ່ເຖິງການຄັດເລືອກພະນັກງານມາຮັບຜິດຊອບວຽກງານນີ້; ສະເໜີຂໍ້ລິເລີ່ມຕໍ່ການນຳຂອງພັກ ແລະລັດ, ເປັນຕົ້ນແມ່ນເມື່ອສະພາບການມີການຜັນແປໃໝ່.
ຫວຽດນາມ ເປັນສະຖານທີ່ຂອງການບໍລິການທີ່ມີມູນຄ່າເພີ່ມຫຼາຍຢ່າງ
ຕອນເຊົ້າວັນທີ 16 ພຶດສະພາ (ຕາມເວລາທ້ອງຖິ່ນ), ຢູ່ນິວຢອກ, ທ່ານ ຟ້າມມິງຈິ໊ງ ນາຍົກລັດຖະມົນຕີຫວຽດນາມ ໄດ້ໃຫ້ການຕ້ອນຮັບຜູ້ອຳນວຍການໃຫຍ່ກອງທຶນລົງທຶນ Kolhberg Kravis Robert (KKR), ປະທານກຸ່ມບໍລິສັດ VISA ແລະ CEO ການເງິນຂອງອາເມລິກາ ຈຳນວນໜຶ່ງ, ຄື: Citigroup, Standard & Poor's (S&P)...
ທີ່ການພົບປະຄັ້ງຕ່າງໆ, ທ່ານ ຟ້າມມິງຈິ໊ງ ສະເໜີໃຫ້ການນຳບັນດາວິສາຫະກິດແລກປ່ຽນກ່ຽວກັບບັນດາບົດຮຽນການເຄື່ອນໄຫວ, ປະກອບຄຳເຫັນ, ສະເໜີກັບຝ່າຍຫວຽດນາມ; ສະເໜີ KKR ເພີ່ມທະວີການມີໜ້າ ແລະການລົງທຶນຢູ່ຫວຽດນາມ. ທ່ານ Joseph Bae ຜູ້ອຳນວຍການໃຫຍ່ KKR ໃຫ້ຮູ້ວ່າ ກອງທຶນ ປາດຖະໜາຢາກ ເປີດກວ້າງການລົງທຶນໃນຂົງເຂດອະສັງຫາລິມະຊັບ, ພື້ນຖານໂຄງລ່າງ, ການຫັນເປັນດີຈີຕອນ, ເຕັກໂນໂລຢີ… ຢູ່ຫວຽດນາມ.
ທ່ານ ຟ້າມມິງຈິ໊ງ ໄດ້ຕີລາຄາສູງຕໍ່ການເຄື່ອນໄຫວລົງທຶນຂອງພາກເອກະຊົນຢູ່ຫວຽດນາມ, ຊົມເຊີຍ KKR ມີແຜນການເປີດກວ້າງການລົງທຶນຢູ່ຫວຽດນາມ, ຕີລາຄາວ່າ ຈຸດສຸມການລົງທຶນຂອງ KKR ກໍ່ແມ່ນບຸລິມະສິດຂອງຫວຽດນາມ, ສະເໜີ KKR ເພີ່ມທະວີການມີໜ້າຂອງສຳນັກງານຢູ່ຫວຽດນາມ ເພື່ອຊຸກຍູ້ການຮ່ວມມືຢ່າງແໜ້ນແຟ້ນ ແລະມີປະສິດທິຜົນກວ່າອີກ, ດ້ວຍລະບຽບການງ່າຍດາຍ.
ການນໍາກຸ່ມບໍລິສັດ VISA ໃຫ້ຮູ້ວ່າ ປະຈຸບັນ VISA ປາດຖະໜາວ່າຈະສືບຕໍ່ຮ່ວມມືຢ່າງແໜ້ນແຟ້ນກັບລັດຖະບານຫວຽດນາມ ເພື່ອໜູນຊ່ວຍບັນດາເປົ້າໝາຍການເຕີບໂຕ ແລະປ່ຽນແປງໃໝ່ໃນຂົງເຂດການເງິນ, ພ້ອມທັງເປີດກວ້າງການຊຳລະໂດຍບໍ່ໃຊ້ເງິນສົດ...
ທ່ານ ຟ້າມມິງຈິ໊ງ ຊົມເຊີຍ ແລະສະໜັບສະໜູນແຜນການຮ່ວມມືຂອງ VISA ກັບລັດຖະບານຫວຽດນາມ ໃນການປ່ຽນແປງໃໝ່ຂົງເຂດການເງິນ ແລະເປີດກວ້າງຄວາມສາມາດການເຂົ້າເຖິງການຊຳລະໂດຍບໍ່ໃຊ້ເງິນສົດ. ທ່ານ ຟ້າມມິງຈິ໊ງ ກໍ່ແລກປ່ຽນກັບການນຳ Citigroup ກ່ຽວກັບຄວາມສາມາດຍູ້ແຮງການຮ່ວມມືດ້ານການຊຳລະໂດຍບໍ່ໃຊ້ເງິນສົດ, ການພັດທະນາຕະຫຼາດທຶນ, ການຮັບມືກັບການປ່ຽນແປງຂອງດິນຟ້າອາກາດ, ການຫັນປ່ຽນພະລັງງານ...
ໂດຍ: ເຈິ່ນຮວ່ຽນ